A Bizottság 895/94/EK rendelete
(1994. április 22.)
a mezőgazdasági termékek intervenciós ügynökségek által történő felvásárlását, raktározását és értékesítését magukban foglaló intervenciós intézkedésekre vonatkozó számviteli szabályokról szóló 3597/90/EGK bizottsági rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az intervenciós raktározás formájában megvalósított intervenciós intézkedéseknek az Európai Mezőgazdasági Orientációs és Garanciaalap Garanciarészlege által történő finanszírozására vonatkozó éves beszámolókban figyelembe veendő tényezők megállapításáról szóló, 1990. november 27-i 3492/90/EGK tanácsi rendeletre [1] és különösen annak 8. cikkére,
mivel a 2136/93/EGK rendelettel [2] módosított 3597/90/EGK bizottsági rendelet [3] megállapította a mezőgazdasági termékek intervenciós ügynökségek által történő felvásárlását, raktározását és értékesítését magukban foglaló intervenciós intézkedésekre vonatkozó számviteli szabályokat;
mivel a 3597/90/EGK rendelet 2. cikke (5) bekezdésének utolsó francia bekezdése bizonyos hiányzó mennyiségek értékmeghatározása tekintetében egy negyedéves átváltási arány alkalmazásáról rendelkezik; mivel meg kell határozni az első negyedév első napját, hogy azt az egyes pénzügyi évek esetében figyelembe lehessen venni;
mivel az e rendeletben előírt intézkedések összhangban vannak az EMOGA Bizottságának véleményével,
ELFOGADTA EZT A RENDELETET:
1. cikk
A 3597/90/EGK rendelet 2. cikke (5) bekezdésének utolsó francia bekezdése a következő rendelkezéssel egészül ki:
"Az 1994-es pénzügyi évtől kezdődően az első negyedév első napja megegyezik a pénzügyi év kezdetével."
2. cikk
Ez a rendelet Az Európai Közösségek Hivatalos Lapjában való kihirdetésének napján lép hatályba.
Ezt a rendeletet 1993. október 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1994. április 22-én.